15,000 रुपये से कम में मिलने वाला बेस्ट स्मार्टफोन कौन सा है? इस सवाल का जवाब दे पाना बेहद ही मुश्किल है। देखा जाए तो 15,000 रुपये वाला प्राइस सेगमेंट भारत में सबसे लोकप्रिय है और इस सेगमेंट में कंपनियों के बीच भी जबर्दस्त प्रतिस्पर्धा देखने को मिलती है। बीते कुछ सालों में 15,000 रुपये के प्राइस सेगमेंट में कई ऐसे स्मार्टफोन लॉन्च किए जा चुके हैं जो कई मायनों में फ्लैगशिप डिवाइस को भी चुनौती दे सकते हैं। सच तो यह है कि कंपनियों की भी कोशिश इस सेगमेंट में ज़्यादा से ज़्यादा फोन लॉन्च करने की रहती है क्योंकि यह ग्राहकों के बीच सबसे ज़्यादा लोकप्रिय है।